EGCO ล้างพอร์ต EASTW เซ็นขายหุ้นทั้งหมดให้ “บ.มะนิลา วอเตอร์” จ่อบุ๊กรายได้ทันที Q1
EGCO ล้างพอร์ต EASTW เซ็นขายหุ้นทั้งหมดจำนวน 18.72% ให้ "บ.มะนิลา วอเตอร์" จ่อบุ๊กรายได้ทันที Q1 
19 ก.พ. 2561

บริษัท ผลิตไฟฟ้า จำกัด (มหาชน) หรือ EGCO เปิดเผยว่า บริษัทได้ลงนามในสัญญาซื้อขายหุ้นกับบริษัท มะนิลา วอเตอร์ จำกัด เมื่อวันที่ 19 ก.พ. 61 เพื่อขายหุ้นที่บริษัทถืออยู่ทั้งหมด 18.72% ในบริษัท จัดการและพัฒนาทรัพยากรน้ำภาคตะวันออก จำกัด (มหาชน) หรือ EASTW ซึ่งคาดว่าการขายหุ้นจะเสร็จสิ้นในไตรมาส 1/61 โดยการขายหุ้นดังกล่าวได้รับการอนุมัติในหลักการเบื้องต้นจากคณะกรรมการบริษัทในการประชุมครั้งที่ 8/2560 เมื่อวันที่ 21 ก.ค.60
ขณะเดียวกัน EASTW ได้แจ้งข้อมูลผ่านระบบสารสนเทศตลาดหลักทรัพย์แห่งประเทศไทย ว่า บริษัทได้รับทราบว่า EGCO ได้ลงนามในสัญญาซื้อขายหุ้น บริษัท มะนิลา วอเตอร์ จำกัด เพื่อขายหุ้น EASTW ที่ถืออยู่ 18.72% โดยบริษัทคาดว่าการขายหุ้นจะเสร็จสิ้นในช่วงไตรมาสแรกของปี 2561 และจะแจ้งรายละเอียดเพิ่มเติมอีกครั้งเมื่อทำการดำเนินการแล้วเสร็จ
 